陳大珊

陳大珊，字若寶，福建兴化府莆田縣人，明朝政治人物。

生平 
治《書經》，正德十一年（1516年）由國子生中式丙子科福建鄉試第十六名舉人，嘉靖二年（1523年）癸未科會試第一百六十六名，第二甲第一百三十二名進士。授兵部职方主事，进车驾司员外郎，出为广东盐法佥事。进广西參议、海南兵备副使。御史朱淛评价他曰：废寺屯田一无所取，公门私事两不相干《莆田县志》：陈大珊字若宝，嘉靖癸未进士。授兵部职方主事，进车驾员外郎，出为广东盐法佥事。盐筴货府，贾人吏胥互为奸蠹，大珊祛积习，却馀羡，宗人某诈受金觉，绳以法，廉声大震。进广西參议，会田州土目卢蘇弑其主岑邦相，督府陶谐误以邦相病死，欲右卢苏。大珊议曰：卢苏败略称乱，弑主戕民，安可盖也。第当直叙以闻，令立功自赎，不及征讨足矣。督府置不问，而江土官咸出怨言，而藤峡之役苏逗留不进，縱賊逸去，当事者乃叹督府失刑，而服大珊正名定罪之當。已，进海南兵备副使，值征黎之役，大珊部署行伍，聚师数万，粮馕敛散，皆关其手，计簿煩碎，主者緣之为好，啧有煩言，謂大珊囊橐厚利，其实一钱不持也，竟坐罢归。归而屏居田闾，迹不及城府。每爱陶渊明高趣，时取其诗和之，兴寄攸托間，有肖似焉者。晚遭寇警，家赤贫，服御单陋，于于安之。御史朱淛评曰：废寺屯田一无所取，公门私事两不相干。非溢美也。。

家族 
曾祖陳洪。祖父陳耀，壽官。父陳祥四。前母林氏；母朱氏。重庆下。行九，兄大梁、弟大備、大紀。

 参考资料 

Category:莆田人
Category:軍籍進士
Category:陈姓
Category:明朝兵部职方司主事
Category:明朝兵部員外郎
Category:明朝廣東按察司僉事
Category:明朝廣西布政使司參議
Category:明朝廣東按察司副使